แอ็งกรี เบิร์ดส เดอะ มูวี่

แอ็งกรี เบิร์ดส เดอะ มูวี่ (The Angry Birds Movie) เป็นภาพยนตร์คอมพิวเตอร์แอนิเมชันแนวตลกผจญภัย ออกฉายในปี ค.ศ. 2016 สร้างจากวิดีโอเกม แอ็งกรี เบิร์ดส ที่พัฒนาโดย โรวิโอ เอ็นเตอร์เทนเมนต์ ร่วมอำนวยการผลิตโดย โคลัมเบียพิคเจอร์ส และ โรวิโอแอนิเมชัน จัดจำหน่ายโดย โซนี่พิคเจอร์สเอ็นเตอร์เทนเมนต์ ภาพยนตร์เรื่องนี้กำกับโดย เคลย์ เคย์ตัส และ เฟอร์กาล เรลลี เขียนบทภาพยนตร์โดย จอน วิตตี และร่วมเขียนเรื่องโดย Mikael Hed, Mikko Pöllä และ จอห์น โคเฮน นำพากย์เสียงโดย เจสัน ซูเดคิส, จอช แกด, แดนนี แมคไบรด์ , มายา รูดอล์ฟ, เคต แมคคินนอน, ฌอน เพนน์, โทนี เฮล, คีแกน-ไมเคิล คีย์, บิล ฮาเดอร์ และปีเตอร์ ดิงค์เลจ ภาพยนตร์เรื่องนี้เล่าเรื่องราวของเร้ด ผู้ไม่เป็นที่ยอมรับในเกาะนก ในขณะที่เขาสงสัยเกี่ยวกับกลุ่มหมูสีเขียวที่เพิ่งมาเยือนซึ่งนำโดยลีโอนาร์ด ซึ่งกำลังวางแผนแผนการร้าย และพยายามที่จะหยุดพวกหมูด้วยความช่วยเหลือของเพื่อนใหม่ของเขา ชัค และบอมบ์
== เนื้อเรื่อง ==
เรด ซึ่งเป็นนกขี้โมโห ผู้ไม่เป็นที่ยอมรับในเกาะนก ตั้งแต่ที่เขายังเป็นลูกนก เนื่องจากเขามีปัญหาด้านอารมณ์โกรธ วันหนึ่ง เรดบังเอิญเผลอทำไข่ของนกตัวอื่นฟักก่อนกำหนด จึงถูกตัดสินให้เข้าบำบัดความโกรธ ซึ่งเป็นโทษสูงสุดตามกฎหมาย เรดได้พบและผูกมิตรกับ ชัค นกผู้ซึ่งมีสมาธิสั้นและมีความเร็วสูง และบอมบ์ ผู้ซึ่งสามารถระเบิดได้ด้วยความโกรธและความกลัว
วันหนึ่ง เรือลำหนึ่งแล่นมาจอดเทียบท่าที่ชายฝั่งของเกาะ และทิ้งสมอพังบ้านของเรด แล้วปรากฏหมูสีเขียวสองตัว กัปตันลีโอนาร์ดและผู้ช่วยของเขา รอสส์ ซึ่งอ้างว่าพวกตนเป็นนักสำรวจผู้รักสงบและนำมิตรภาพมาให้ พวกเขาแนะนำให้นกรู้จักกับนวัตกรรมต่าง ๆ ของชาวหมู รวมถึงหนังสติ๊ก แต่เรดเริ่มสงสัยในแผนการของหมูและแอบเข้าไปในเรือของลีโอนาร์ด เขาพบเหล่าหมูซ่อนอยู่ในเรืออีกมาก ซึ่งขัดแย้งกับคำกล่าวอ้างของลีโอนาร์ดที่ว่าเขาและรอสส์มากันแค่สองตัว เรดกลับมาและเผยว่ามีหมูอีกมากบนเรือ   แต่พวกนกกลับไม่สนใจและต้อนรับให้เหล่าหมูเข้ามาอาศัยอยู่ในเกาะ
เรดยังสงสัยว่ามีบางอย่างผิดปกติเกี่ยวกับหมู จึงชักชวนชัคและบอมบ์ให้ไปตามหาอินทรีจอมพลัง วีรบุรุษผู้พิทักษ์เกาะนกที่หายสาบสูญ และเป็นนกเพียงตัวเดียวที่บินได้ พวกเขาพบอินทรีจอมพลังบนยอดเขาอินทรี แต่ด้วยเวลาที่เขาไม่ได้บินมาหลายปี ทำให้เขาอ่อนแอลงมาก ต่อมา เรดพบว่าเหล่าหมูกำลังวางระเบิดที่หมู่บ้านนก เขาตระหนักดีว่าหมูกำลังวางแผนขโมยไข่นก โดยหลอกให้เหล่านกรวมตัวกันที่งานรื่นเริง เรดแจ้งเรื่องนี้แก่แฝอินทรีจอมพลัง แต่อินทรีจอมพลังปฏิเสธที่จะช่วยเหลือพวกเขา เร้ด ชัค และบอมบ์รีบกลับมาหยุดยั้งพวกหมู ชัครีบไปเตือนนกตัวอื่น ๆ ในขณะที่เรดกับบอมบ์ไล่ล่าพวกหมู เรดและบอมบ์พยายามช่วยไข่กลับคืนมา แต่ไม่ได้ผล หมูได้ออกเรือหนีไปพร้อมกับไข่ เหล่านกเสียใจที่ไข่ถูกขโมยไป จึงมาชุมนุม ณ ชายหาด เรดได้แนะนำให้ฝูงนกรวมตัวกันสร้างเรือเพื่อตามไปทวงไข่ซึ่งเป็นลูกหลานของพวกเขากลับคืนมา
เมื่อมาถึงเกาะหมู เหล่านกค้นพบว่า หมูอาศัยอยู่ในอาณาจักรที่มีกำแพงล้อมรอบ และรู้ตัวตนของลีโอนาร์ดว่าแท้จริงแล้วเขาเป็นราชา ซึ่งนำไข่ซ่อนไว้ในปราสาท นกจึงใช้หนังสติ๊กยิงพุ่งตัวข้ามกำแพงเพื่อเข้าไปยังปราสาท แต่ไม่มีผู้ใดสามารถไปถึงที่นั่น ยกเว้นเรด ชัค และบอมบ์ ซึ่งเข้าไปในปราสาทสำเร็จ ลีโอนาร์ดและเหล่าหมูกำลังจะต้มไข่เพื่อกินในพิธี อินทรีจอมพลังมาถึงโดยฉับพลันและพาพวกนกและไข่หนีออกไปได้ ทว่า ไข่ฟองหนึ่งหลุดออกจากตาข่าย เรดจึงตัดสินใจกลับไปช่วยไข่ก่อน เรดก็แย่งชิงไข่กับลีโอนาร์ด โดยพยายามระงับความโกรธโดยพูดเชยชมให้ลีโอนาร์ดเผลอ แล้วแย่งไข่กลับมาได้ ขณะที่ทั้งสองอยู่ในห้องไดนาไมต์ ลีโอนาร์ดเผลอจุดชนวนไดนาไมต์ที่กักเก็บไว้โดยไม่ได้ตั้งใจ แล้วหม้อก็ตกลงมาครอบเรดและไข่ฟองนั้นไว้ เมื่อไดนาไมต์ระเบิด ทำลายเมือง แต่เรดและไข่ที่เขาถืออยู่นั้นถูกหม้อบังไว้
ทุกครอบครัว ยกเว้นครอบครัวเดียว กลับมารวมตัวอีกครั้งพร้อมกับไข่ของพวกเขา เรดโผล่ออกมาอุ้มไข่ ซึ่งมีเดอะบลูส์ (เจย์ เจค และจิม) และส่งพี่น้องกลับไปหาพ่อแม่ Mighty Eagle เข้าหา Red, Chuck และ Bomb โดยอ้างว่าเขาแค่ดูขี้เกียจเพื่อที่พวกเขาจะได้หมดศรัทธาในตัวเขาและค้นพบศรัทธาในตัวเอง และรับเครดิตในการช่วยชีวิตไข่ เรดพบว่านกตัวอื่นๆ ได้สร้างบ้านของเขาขึ้นมาใหม่ใจกลางหมู่บ้าน บรรดาหมูรอดชีวิตจากการถูกทำลายล้างจากบ้านของพวกเขา ส่วนลีโอนาร์ดวางแผนใหม่
เสียงพากย์
การ
== ตัวละคร ==
=== ผู้ให้เสียง ===
ภาพยนตร์ที่ออกฉายในปี พ.ศ. 2559